LidanRubinov/Halacha-QA huggingface dataset:
שאלה: נוסח התפילה של אבותי: אני כל הזמן מרגיש שאני לא בטוח האם נוסח שאני מתפלל בו אמנם נוסח של אבותי. סבא שלי היה איש מאוד דתי. אנחנו גרנו באוקראינה. לצערי אני לא שאלתי אותו באיזה נוסח הוא התפלל. שם משפחה שלו ברגרט (BERGART). מה שזכור לי שחברים שלו קראו לו ליטבק,בגלל מבטא שלו ביידיש. לפי שורשים אני לא בטוח, אבל לדעתי דומה לגרמני. מצד שני הוא התפלל, לפחות אחרי שאני נולדתי. בעיר קירובוגרד (לא רחוק מאומן) ויכול להיות שהתפלל בנוסח ספרד. לכן אני מתלבט מאוד האם אני צריך להתפלל בנוסח ספרד או נוסח אשכנז. נכון לעכשיו אני מתפלל בנוסח ספרד. בבקשה תעזרו לי, כי אני מאוד רוצה להתפלל בנוסח שהתפלל סבא שלי. בכבוד רב,
תשובה: ב"ה לך. קראתי את מכתבך ומאוד הבנתי אותך. אין ספק, שמאוד חשוב להמשיך את ההורים, להמשיך את הדורות הקודמים! אנו ממשיכים, אנו המשך, וזו זכות גדולה שלנו. להתפלל כמו ההורים זה דבר חשוב, ומאוד כדאי לנסות לעשות זאת. יחד עם זאת, חשוב לדעת שפעמים שיכול האדם ואף כדאי לו לשנות את נוסח התפילה שלו, כגון אם אדם מתפלל במקום מסויים שבו כולם מתפללים בנוסח אחר, הגיוני שהוא ישנה את נוסח התפילה שלו לנוסח המקובל במקום. דבר זה יעזור לו מאוד בתפילה, ואף יהיה חשוב לציבור עצמו. כך שמעתי בעבר מהרב הגאון הרב אברהם שפירא זכר צדיק לברכה. אמנם אם חשוב לך להמשיך עם הנוסח שבו התפללת, אתה יכול! לא זכיתי להכיר את סבך, ולצערי לא אוכל לדעת באיזה נוסח הוא היה מתפלל, ולכן לא נכון שאנסה לנחש בכך, אלא עדיף שתבחר נוסח שיותר מתאים לך, ובו תתמיד. אשמח מאוד לעזור עוד בכל מה שאוכל. הרב יצחק גרינבלט.
שאלה: להנות מריח עישון בשבת: כבוד הרב האם מותר לי להנות מן הריח של העשן היות ואני מעשן? השאלה נשאלה בהמשך לשאלה "שכנה המעשנת בשבת קודש"
תשובה: אין להנות מהעשן שנעשה מתוך חילול שבת.
שאלה: איסורי הרחקה בלידה: רציתי לשאול 1. ממתי דיני ההרחקה ליולדת? 2. האם מותר לבעל להיות ליד אשתו בחדר לידה (ליד הראש). 3. מה הדין של נגיעה במקרה הצורך עם כפפה- מה נקרא מקרה צורך?
תשובה: ובשעה טובה, דיני הרחקות מתחילות מרגע שהלידה מתחילה, ויש בזה כמה סימנים. כמובן, אם אשה רואה דימום אז הזוג אסורים, אם יש צירים סדירים כל כמה דקות שמראים שהלידה מתחילה, כמו כן, אשה שצריכה כבר להעלות על מיטת הלידה זה סימן שהלידה התחילה. אם בדקו את האשה וראו שיש לה פתיחה של מעל 4 ס"מ אז היא נדה. מותר לבעל להיות בחדר הלידה אם אינו רואה את המקומות המכוסים של אשתו כשהיא נדה, יש שמעדיפים שהבעל יצא בזמן הלידה אבל אין בזה בעיה הלכתית. יש שהתירו נגיעה דרך כפפות רק לצורך רפואי אם אין רופא או אחות שנמצא ויכול לעזור, אבל הרבה פוסקים החמירו גם בזה.
שאלה: תמונה עם שם ה : לכבוד הרב! יש לי תמונה מהעלייה לתורה שלי בבר מצווה שמאחורי נמצא ספר תורה,בתמונה רואים שכתוב בספר תורה מספר פעמים את שם השם המפורש. א) האם מותר לתלות את התמונה הזאת? ב) אם כן, איזה הגבלות צריך לנהוג בחדר שבו תלויה התמונה? ג) אם לא, מה צריך לעשות עם התמונה?
תשובה: א) כן. יש עניין שלא לנהוג בזה בזיון. תליית התמונה על קיר אינה נחשבת בזיון. ואפילו להפך- יש עניין לזכור את האירוע החשוב הזה בחיי הילד. ב) יש לשמור בקדושה. לא לנהוג דברים מגונים או חוסר צניעות.
שאלה: לחם שחומם על מכסה בשרי: לחם ששמו אותו על מכסה סיר בשרי רותח. האם אחרי שאכל את הלחם יהיה מותר לאכול מאכלי חלב? ואם כאשר אכל את הלחם לא הרגיש טעם בשרי,האם הדין ישתנה?
תשובה: לאכול אחרי כן מאכלי חלב - מותר, לא נראה שיהיה בלחם טעם בשר. לאכול יחד עם מאכלי חלב - בזה יש מקום להחמיר. אומרים שדבר שקלט רק ריח של בשר אין לאכלו עם חלב. לפי שיטת מרן, אפילו אם אדם אכל מרק בשרי ולא אכל ממש בשר מותר לו לאכול חלב אחרי כן. הרמ"א מחמיר בכך. שם נאמר שהוא טעם ממש את הטעם, אבל פה לא נראה שיש טעם בשר.
שאלה: נר שבת שנכבה לפני כולם: אני נשואה 2 ומדליקה בכל שישי 4 נרות לפני השקיעה. קרה מס שבתות שנר אחד (תמיד זה השמאלי) נכבה לפני כולם. אציין כי כל ה-4 דולקים משך הקידוש אך תמיד אותו אחד נכבה מוקדם יותר מהיתר. הדבר מטריד את מנוחתי. מה עליי לעשות? השאלה נשאלה בהמשך לשאלה "נרות שבת שנכבים פתאום"
תשובה: תשתמשי בנרות או שמן ופתילות מאיכות טובה יותר. להרבות בלימוד תורה.
שאלה: לתרום בלי שבעלי ידע?!: באמת סליחה שאני מקשה. קודם כל, השכר החודשי שלי הוא 4500 שח לחודש. אני עובדת שלושת רבעי משרה. אני יכולה לתת מעשר מכספי המשכורת שלי בלי בעיה ואפילו בלי שבעלי ידע ובלי שמצב החשבון ירגיש בחסרון כלשהו. אבל פה הבעיה. אמרת לי במייל הראשון ש בית הוא לפני הכל, אז איך אתרום בניגוד לרצונו של בעלי? אם אני אתרום בסתר בלי שהוא ידע, אני עושה מצווה או עברה? אני באמת זקוקה לעצתכם החכמה השאלה נשאלה בהמשך לשאלה "קשה לי מאוד"
תשובה: לכאורה יש ראיה מאביגיל, שנתנה מנחה לדוד ללא רשות בעלה וללא ידיעתו, אך הנודע ביהודה (תנינא יו"ד, קנח) דוחה ראיה זו כי המנחה לדוד הייתה שכר עבור עבודתו שהגיע לו כדין וכמו"כ מטרתה הייתה להציל את דוד ממוות. הוא מתיר רק במקרה שרווחי האשה באים ממאמץ יתר, שאז רווחיה הם שלה.
שאלה: פסח, לידה ומילואים: אני חודש וחצי אחרי לידה. סה"כ בבית שלושה ילדים. בעלי זומן למילואים מסוף אדר עד סוף ניסן. במצב שנוצר לא אצליח לבדי "לעשות פסח" בבית. מהו המינימום שבמינימום שעלי לעשות בכ"ז בבית מבחינת הלכתית של הנקיון מחמץ ובדיקת חמץ כאשר אני יודעת שאני סוגרת את הבית ונוסעת עם הילדים להוריי לכל החג?
תשובה: יש לנקות רק את המקומות בהם יש חמץ ממש ולבערו. מכיוון שלא תשתמשי במטבח כל החג אין צורך לשפשף ולמרק אלא רק להוציא את החמץ הניכר לעין. אין צורך לנקות את כל הבית. בלילה האחרון לפני עזיבת הבית עליך לבדוק את המקומות בהם היה חמץ לאור הנר. פסח כשר ושמח.
שאלה: לבשל כבד ולצלותו: למנהג הספרדים. כבד שהוצא מהמקפיא והיה במקרר 3 ימים, האם אפשר לצלותו ואחר כך לבשלו?
תשובה: לצלות ואחר כך לבשל לכל העדות מותר, שבשר שיצא מהמקפיא אין חוששים שנתייבש הדם בתוכו. לכן מותר בבשר ששהה במקפיא, וביותר בכבדים, לצלות ואחר כך לבשל. (כך פסקו ערוה"ש עט, שו"ת משפטי עוזיאל יור"ד ו. אחיעזר באיגרותיו. יבי"א ביור"ד ד) ההיפך, לבשל ואחר כך לצלות בוודאי אסור לכולם.
שאלה: חיוב מזוזה במטוס: למנהג פסקי הבא"ח והספרדים- האם מטוס חייב במזוזה עם ברכה, הרי אוכלים וישנים בו?
תשובה: מטוס איננו יכול להיחשב כדירה בגלל ניידותו, ולכן אי אפשר בשום אופן לקרוא לזה ביתך ואין בזה חיוב לא ולא בלי ברכה.
שאלה: לקבוע מחדש מזוזה בקרוואן שהועבר: לכבוד הרב דוד חי הכהן. קרוואן שהורם במנוף שהעבירו למקום אחר ההעברה לקחה 10 דקות, האם אחרי שהונח בקרקע צריך להוציא את המזוזה ולקבעה שוב?
תשובה: אולי יש מקום להחמיר ולהוציא ולקבוע מחדש בלי ברכה, כמו שרע"א החמיר שמי שנסע מביתו לזמן ממושך ראוי לקבוע את המזוזה מחדש. ואמנם איננו פוסקים כמוהו אפילו לחומרה, אבל כשכל הבית הורם והונף שאין זה דרך העולם ראוי להחמיר ולקבוע מחדש, אבל בלי ברכה!
שאלה: מכירת חמץ במקום העבודה: הרב, אני עובד במכון מחקר, הפרוס על כמה מבנים וקומות שונות, ובפינות הקפה הפזורות בו יש חמץ רב ששייך למכון וכן של אנשים פרטיים- עוגיות, אבקות שונות וכו. הבנתי שבשנים הקודמות לא בוצעה במכון מכירת חמץ לקראת פסח, ואין נוהל מסודר בעניין. חלק מראשי המכון הם בני קיבוצים, כך שלדעתי יש לבצע מהלך זה ביעילות ובטרחה מועטת. כיצד הרב מציע לעשות זאת? בגלל רגישות הנושא, אני זקוק להדרכה מפורטת- היכן לרכז את החמץ, האם לנעול להדביק מדבקות על הארונות, האם לבקש מבעלי החמץ הפרטי את רשותם למכור אותו, למכור דרך רב מקומי או דרך האינטרנט, האם לציין פרטים מסוימים במכירה וכו וכו. אני תקווה שהשנה תתבצע לראשונה מכירת חמץ במכון, וכך גם לא ייכשלו אח"כ בחמץ שעבר עליו הפסח.
תשובה: אם עובדים גם בפסח ומשתמשים לדאבוננו בחמץ, אין שום תועלת במכירתו. את החמץ צריכים למכור הבעלים בהסכמתם. אם המקום סגור כל החג, יש לרכז את החמץ במקום אחד, להחתים את הבעלים (כלומר, גם את בעלי המקום וגם את הבעלים הפרטיים) על הרשאה למכירת חמץ ולמוסרה לרבנות המקומית כמה ימים לפני ערב החג. את ההרשאות ניתן לקבל ברבנות המקומית.
שאלה: עבודה במהלך השרות בצבא: הרב, חייל נשוי מקבל תשלומי משפחה מהצבא, אך אין לא אישור לעבוד. אם בכל זאת הוא עובד בעבודות מזדמנות כדי שיהיה לו עוד קצת הכנסה, האם הוא עובר בגזל? מראש
תשובה: הצבא אוסר על חיילים יר ובקבע לעבוד עבודה נוספת ללא אישור, ובכללם מקבלי תשמ"ש שהצבא נותן להם דמי קיום. והעובד עובר בכך איסור.
שאלה: גזל והשלמת ציוד בצבא: הרב, 1. אם גנבו לי ציוד צבאי בבסיס,והאחראי לוגיסטיקה אמר שיש לו עודפים- האם מותר לי לקחת ממנו כדי שלא אצטרך לשלם על הציוד שנגנב אבד לי? או למשל חבר,שיש לו עודפים. 2. ידוע שאם משתמש בכלי של חברו לא עפ?י הוראות חברו יש בכך גזל. בצבא ישנם כללי בטיחות כמו נסיעה עם כפפות וחגורה. א. הכפפות לא באמת נצרכות, האם זה גזל לנהוג כשאיני לובש אותם? ב. ישנה חובה לחגור חגורה כאשר נוסעים ברק"מ (טנק,תותח וכד ). פעמים רבות החגורה רטובה מסולר או שמן.מה עושים במצב כזה? מראש
תשובה: 1. הציוד הצבאי נשאר ברשות הצבא גם כאשר אבד לך וחייל אחר מצא ואימץ את האבדה, לכן מותר לקבל ממי שיש לו עודף ציוד בין חבר ובין אחראי לוגיסטיקה. 2. א-ב. שאלה זו שייכת ל'ונשמרתם מאוד לנפשותיכם' וצריך לשמור עליהם מכול משמר.
שאלה: מזוזה כקמיע על הצוואר: לרבנו הרב דוד חי הכהן. האם ניתן להתיר לאדם שסובל קצת מחולי נפשי ורוצה לשים על צווארו מזוזה קטנה בשני כסויים כשמירה? מצאנו בירושלמי,פאה,א,א,-כך משמע- שרבי שלח לשר גוי מזוזה כקמיע
תשובה: כיון שח קבעו כי מצוות לאו ליהנות ניתנו אין להשתמש במזוזה כקמיע. אמנם יתכן שכוונת הירושלמי כי בעצם היות המזוזה בבית היא שומרת אעפ"י שלא נועדה לכך. וכן ראינו בברכות שבשעת הדחק התירו להיכנס לשירותים עם תפילין ונאמר בגמרא כי אם כבר מותר להיכנס יועיל גם לשמירה.
שאלה: לימודי חול כעזר לקודש: מפרסמים את דברי הרמב"ם שלימודי חול הם "רקחות וטבחות" של הקודש. ואת דברי הגאון מוילנא, שחוסר בחול, יוצר מחסור אדיר בהבנת הקודש. אבל לפי ערכנו - אין הדבר שולי מאד. לא מספיק הידע הבסיסי ביותר של גיאומטריה וגאורפיה, וכדו? שיש היום פחות או יותר לכל אחד? מדוע אם לא עשיתי דוקטורט לכימיה, אינני יכול להבין את התורה? השאלה נשאלה בהמשך לשאלה "הליגטימיות של ישיבות תיכוניות"
תשובה: לא צריך שיהיה לך דוקטורט בכל תחומי המדע. יש לנו מוח מוגבל וזמן מוגבל ולפי זה צריך לחלק את הלימוד שלנו. יש חשיבות להכיר את התפיסות המדעיות הבסיסיות בכל המדעים אולם לא צריך להכיר אותם עם כל פרטיהם. לכן הדרך הנכונה היא ללכת צעד צעד. דוקטורט באורח חיים מחייב עוד ידיעות מהמדע. ודוקטורט בחושן משפט מחייב עוד ידיעות כלליות, וכן על זה הדרך. צריך לשמור על הפרופוציות בין הקודש לחול גם ביחס למידת הלימוד.
שאלה: סדר עליות בהעדר כהן: קראתי את פירושו של רשי לדף "נתפרדה החבילה", וגם את דעת שולחן ערוך והרמ"א בנושא. מעניין אותי לדעת מה נהוג היום בבתי כנסת אשכנזים וספרדים. אני לוי ובבית הכנסת האשכנזי אליו אני הולך, אין כהן ולכן אני מקבל רק עליית מפטיר. בבית הכנסת של הספרדים כשאין כהן אינני מקבל עליה, אך בראש חודש נותנים לי עליה רביעי. מה מקובל?
תשובה: המנהג אצל הספרדים להעלות ישראל כאשר אין כהן. לשיטת הרמ"א (האשכנזים) מעלים לוי. וגם בני תימן נהגו כך. (מקורות או"ח קלה,ו שתילי זיתים, דרך התורה לגר"מ אליהו זצ"ל)
שאלה: לברך על מזוזה שניתנה לבדיקה: לרבנו הרב דוד חי הכהן. למנהג הספרדים. התוספות בברכות יא: כותבים שאדם שבירך בבוקר ברכות התורה ולמד ואח"כ הסיח את דעתו עד הערב, לא צריך לברך שוב, כי לגבי לימוד תורה אינו מייאש דעתו מללמוד כי בכל שעה מחוייב ללמוד. האם מפני כך, אדם שמסר את המזוזה לבדיקה וחזרה אליו רק בערב, אז לא יצטרך לברך שוב כי במזוזה החיוב להחזירה נמצא תמיד ואין הסיח הדעת?
תשובה: אין חיוב קבוע למזוזה כיון שאין אדם רגיל להיות בביתו כל מעת לעת, ובזמן שאיננו בבית הוא פטור ממזוזה. לעומת זאת חיוב תלמוד תורה הוא בכל רגע פנוי ומתוך כך איננו מסיח דעתו והברכה חלה מבוקר ועד זמן השינה בלילה.
שאלה: האם הלכה זו ברמב"ם תקפה?: נתקלתי בהלכה הבאה, ורציתי לידע אם אכן הלכה זאת היתה תקפה אילו יכולנו לדון בימינו על פי דין תורה: הלכות איסורי ביאה, פי"ב ה"ח: "אבל ישראל הבא על הגויה, בין קטנה בת שלוש שנים ויום אחד בין גדולה, בין פנויה בין אשת איש, ואפילו היה קטן בן תשע שנים ויום אחד, כיון שבא על הגויה בזדון - הרי זו נהרגת, מפני שבאת לישראל תקלה על ידיה כבהמה".
תשובה: : דין זה אינו נוהג בזמן הזה משום שהיכולת להרוג נתונה לבית דין והיום אין לנו בית לענין מיתה.  דייקו האחרונים שכאן צריך בית דין שהרי למעלה כתב הרמ' מדין קנאין פוגעים בו שניתן להרוג את האישה רק בשעת העבירה. ואילו כאן נראה שאישה חייבת מיתה גם אחר שעשתה את מעשה העבירה. אלא שכוות הרמ' שהאישה חייבת מיתה על ידי פסק של בית דין
שאלה: הורדת משחק לפלאפון: האם מותר להוריד משחק לפלאפון דרך האינטרנט בחינם ולא דרך הפלאפון עצמו בכסף?
תשובה: קיבלתי את שאלתך ואני זקוק שתפרט יותר כדי שאבין את המציאות. מדוע דרך הפלאפון המשחק עולה כסף ודרך המחשב לא? האם האתר עצמו מאפשר זאת או שניתן להוריד למחשב ע"י פריצה וכד'?
שאלה: מעין שבע: רציתי לשאול למה המשפטים האלה מתכוונים 1)"המניח לעמו." 2)"כי בם רצה להניח להם" 3)"ומניח בקדושה."
תשובה: לשואל על שאלתך היפה משיב מרן הראשון לציון הגאון הרב אליהו בקשי דורון שליט"א בספרו "בנין אב" (שיחות ומאמרים ח"א עמ' שכ), וכה דבריו: יש לבאר מטבע הלשון הנאמרת בתפילת ליל שבת בתפילת מגן אבות "המניח לעמו ביום שבת קודשו כי בם רצה להניח להם, לפניו נעבוד ביראה ופחד" וכו'. ובסיומה נאמר שוב מעין הפתיחה "המניח בקדושה לעם מדושני עונג". לכאורה אם מנוחת השבת היא מנוחת מרגוע, מה מקום לנוסח "המניח לעמו", הרי העם נח ומה מניח לו הקב"ה ביום שבת, ומה הכוונה "כי בם רצה להניח להם"? ברור שאין הכוונה שרצה שינוחו שאם כן מה מקום "להניח להם". מלשון הברכה ברור שהכוונה לנשמה יתירה, שהקב"ה מניח לעמו ישראל בשבת "כי בם רצה להניח להם", ומה התוצאה של מתנה זו שמניח לנו הקב"ה, שלפניו נעבור ביראה ופתר ונודה לשמו בכל יום תמיד. שעל ידי הנשמה יתירה שהקב"ה מניח לנו, אנו מגלים יותר כבודו יתברך, וזו הכוונה "המניח בקדושה לעם מדושני עונג". נאמנה
שאלה: חומרי ניקוי לדבר שאינו חריף: כבוד הרב כתב בעבר בתשובה באתר זה: ".אם השתמשו בסכין בדבר קר ולא חריף מועיל שפשוף של 10 פעמים בסקוצ במקום בקרקע ואז הסכין כשר לכל דבר". מה הדין בחותך דבר שאינו חריף, כגון: מלפפון, בסכין בשרית שניקוה עם סבון כלים וספוג רך (שאינו סקוצ!), ורוצה להכניסו למאכל חלבי? לכאורה, אף שאין זה נחשב כ"נעיצה", הסבון עצמו עם ספוג הניקוי, מנקה כמעט כל לכלוך שבשיני הסכין. וגם אם נשאר מעט מן המעט הוא בודאי נפגם ע"י סבון הכלים. וגם אולי הוא בטל בשישים במאכל שחותכים עם הסכין הזו. ב והערכה רבה, השאלה נשאלה בהמשך לשאלה "שפשוף סכין בסקוץ'"
תשובה: בדיעבד, המאכל כשר. לכתחילה יש לנהוג עפ"י מה שקבעו ח, לשפשף בדבר קשה וכמובן רצוי להוסיף סבון.
שאלה: נטע רבעי - זו השנה החמישית: בהמשך לשאלתי, לאחר בירור. השתיל נקנה שיש עליו כבר לימון אחד. ז"א שלמרות שהוא שתול אצל סבתא כבר למעלה מ3 שנים, מן הסתם זו שנתו החמישית או השישית. יש לה כעת על העץ 10 לימונים. מה צריך לעשות בדיוק ואיך? אני יודע שיש ברכה בסידור. אבל אני מבקש ממש הסבר מפורט. השאלה נשאלה בהמשך לשאלה "ברכה על קטיף פרי ראשון"
תשובה: וברכת ד' לפי מה שאמר לי אגרונום, שתיל שגדל בו לימון אחד הוא בן 1.5 שנה לפחות, אבל זה עדיין לא עוזר מכיוון שיש כאן עוד שאלה, מתי ניטע העץ באדמתו של סבך. (אפילו בערך ג"כ יכול להועיל, חודש ושנה). בברכת התורה והארץ יהודה הלוי עמיחי מכון התורה והארץ
שאלה: חנוכת בית ומגורים: אנו ספרדים לפי שיטת הרב עובדיה שליט"א. 1. אם אנו עוברים דירה לפני פסח ולא הספקנו לקנות ריהוט או שקנינו אך יגיע רק אחרי פסח, האם אפשר לחדש בתק העומר או עדיף לחכות עד ל"ג בעומר שבועות? 2. כשעושים חנוכת בית-מותר לעשות את הסעודה כיבוד במרפסת מחוץ לבית? 3. האם יש ענין לא להראות את חדר השינה של ההורים למשפחה אורחים? (פעם קראנו שמענו שלא לאפשר לאף אחד להיכנס.) מראש,
תשובה: 1.מותר לחדש בספירת העומר לספרדים וגם לאשכנזים במצב זה. 2. המרפסת חלק מהבית. 3.בחנוכת הבית מותר.
שאלה: המקור לדיני הרחקה בימי הנקיים : רציתי לברר מאיפה אנו לומדים(מהו מקור לדין) שבשבעת ימים הנקיים של האשה חלים כל האיסורים של נידה, כגון: מרחק איסור נגיעה שינה במיטות נפרדות וכו?
תשובה: הגמרא מספרת על תלמיד חכם שמת ואליהו הנביא גילה שהסיבה היא כי ישנו באותה מיטה בזמן שבעת הנקיים. עד שאשה טבלה היא נחשבת נדה וכל הדינים דומים לכל תקופה הזאת.
שאלה: פסח- אחדות: אני רוצה להעביר שיעור על פסח בהקשר לאחדות. האם אפשר לבקש עזרה לקבל חמישה נושאים המתמקדים באחדות המותאם לילדים? (גדולים-כיתה ה ) יכול להיות שאני טועה ואחדות מופיעה בעיקר רק בהקשר של קובן הפסח ותו לא?! אשמח לתשובה שתרענן אותי גם כן.
תשובה: : אין ספק שהאחדות היא שורש הגאולה. ניתן לראות בישיבה בארץ גושן כתרופה הקודמת למכה. ניתן לראות בי' המכות שהקב"ה מפלא בין ישראל למצרים כדרך לחזק את התודעה הלאומית וכדרך לחיזוק האחדות הישראלית. ניתן לראות את פעולתו הראשונה של משה כיוצא אל אחיו ואומר אכן נודע הדבר כדבר המלמד על הסיבה לשעבוד  ע' שם רש"י  ניתן לראות בדברי ח על בזכות ד' דברים שנגאלו אבותינו ממצרים ואחד מהם שלא היה בהם דלטורין כביטוי לכך ששער הטומאה הנ' נוגע לאיבוד הערבות הלאומית. ניתן לראות את הסכנה של ישראל לפני נס בקיעת ים סוף שנבעה מכך שהם נחלקו לד' כתות. ניתן לראות את השוטרים שלא מוכנים להכות את ישראל כביטוי לערבות הדדית.
שאלה: טרמפים בזמן לחוץ: אני נוסעת כל בקר לעבודה באיחור די משמעותי לצערי. אני מאד משתדלת בדרך כלל לעצור לטרמפיסטים, אך ישנם עיכובים גדולים לפעמים עם טרמפיסטים שמתווכחים מי היה ראשון, רוצים שאעצור להם במקומות שקשה להשתלב אח"כ בתנועה או שכל אחד רוצה לרדת במקום אחר וזה מאד מאד מעכב אותי. האם אני חייבת לקחת טרמפיסטים? הקושי הוא בבקר. בזמנים אחרים אני לוקחת בשמחה.
תשובה: אינך חייבת לקחת כל הזמן טרמפים ואינך חייבת לעצור במקום שקשה לך.
שאלה: שימוש במגב בשבת: המגבים של ימינו עשויים מחומר עם בועות ונראה שהוא סוחט מים כשלוחצים עליו. האם מותר בכלל להשתמש במגב כזה בשבת? (בהנחה שאין איסור אחר כגון השואת גומות) לא ראיתי התייחסות לזה בפוסקים.
תשובה: רצוי לקנות מגב ללא חומר ספוגי, ואם לא ניתן להשיג יש להיזהר בשעת ניגוב לגרוף בעדינות ללא הידוק המגב.
שאלה: יחוס כהן ולוי בכתובה: למנהג הספרדים, האם כשהחתן הוא כהן או לוי רושמים זאת בכתובה?
תשובה: כן, ראוי להשתדל בכך.
שאלה: כדורים כשרים לפסח: יש לי שתי שאלות. א. למה הרבנות לא מציינת על תרופות כשרות לפסח? ב. שאלה ספציפית יותר. עוד מעט פסח ויש ויטמינים שאני לוקח, וגם כדור שנקרא כרכומול, ואומגא 3? האם מותר לקחת אותם בפסח? מראש.
תשובה: ב"ה שלו-ם וברכה הרבנות הראשית באופן עקרוני לא מציינת כשרות לכל השנה ולפסח על התרופות הניתנות ע"י מרשם של רופא כדי לא לגרום לאנשים לא לקחת אותם ולהגיע חס וחלילה לפיקוח נפש. לפסח מתפרסמת רשימה תרופות הכשרות לפסח כגון באתר של קופת חולים כללית. הרשימה הנ"ל נעשית על פי הנחיות וועדה ברבנות הראשית לישראל שהשתתפות הרבנים הראשיים. הרשימה הנ"ל מופצת ע"י רבני קופת חולים כללית. הרשימות של התרופות המתפרסמות במקומות אחרים מסתמכות על הרשימה הנ"ל. אי לקיחת ויטמינים או אומגה 3 במשך שבוע לא יסכן את הבריאות. שנזכה לאכול מהזבחים והפסחים השנה הרב חגי בר גיורא
שאלה: אפיית מצת מצוה בטוסטר: האם מותר לאפות מצת מצוה -לליל הסדר - בטוסטר אובן של פסח? מגיע ל250 מעלות בנפח 16 ליטר עם גוף חימום עילי ותחתי כאשר המצה על המגש של הטוסטר. וכן האם יש בעיה של לשמה בכך שזה חשמלי?
תשובה: מותר לאפות מצות לפסח גם בטוסטר אובן חשמלי המיועד לכך. כמובן שיש להקפיד על תנאי ההסקה כבתנור רגיל וצריך להקפיד לחמם את התנור היטב לפני שמכניסים אליו את המצות על מנת למנוע חשש חימוץ. בשורות טובות חג פסח כשר ושמח
שאלה: טלפון ככיבוד הורים כשנמצאים בישיבה: א. האם שירות לאומי נחשב כמו לימוד תורה שדוחה כיבוד הורים? ב. האם יש חובה לכיבוד הורים מינימלי כגון טלפון להורים וכדו כאשר בחור נמצא בישיבה וכדו או שנפטר לגמרי מהמצווה?
תשובה: א. אין דין שתלמוד תורה דוחה כיבוד הורים, זה נאמר בדבר שההורים אומרים לילד לעבור על ציווי הקב"ה לשמוע לקב"ה. צריך ללמוד תורה ולהמשיך לקיים כיבוד אב ואם. הורה שאומר לבתו לא ללכת לשרות לאומי אינו אומר לה לבטל מצווה מהתורה ולכן לא נוגע לביטול מצוות. ובכל אופן לא בכל מקרה הבת חייבת לשמוע. אם מדובר על דבר שהוא מהותי לבת וזו דרך החיים שלה וכך תתפתח טוב יותר, אינה חייבת לשמוע להורים. בכל אופן, וודאי שבשאר הדברים חייבת עוד יותר במצוות כיבוד. ודאי שיש חיוב כיבוד הורים לא רק מינמאלי אלא מקסימאלי למי שלומד תורה. כך למדנו מרבי טרפון שהיתה לו אם זקנה וכו', וכי אנו מתמידים יותר מרבי טרפון?!. אולם אם ההורים אומרים דברים שיכולים לפגוע בחיי הנער ואין הדבר נצרך אמיתית להורים אלא זו מחלוקת על דרך החיים של הנער, כאן הנער יכול לעשות כפי מה שמתאים לו. אולם וודאי שלכל נער מתאים להתקשר להורים ולדרוש בשלומם. אין חשש שתפסיד מזה זמן. כבר הבטיחה התורה "למען יאריכון ימיך על האדמה" בזכות כיבוד אב ואם יהיה לך הרבה יותר זמן בחיים.
שאלה: שאלת המשך על חנוכת הבית: על המענה המהיר. 1. אם לא נספיק לעשות חנוכת בית לפני פסח, אבל נישן בבית: א.האם זה ר או שעדיף להתאמץ ולהשתדל אפילו בלי משפחה אלא סתם מנין כלשהו? ב.האם מותר לעשות חנוכת בית בחול המועד או אפילו אחרי פסח (תק העומר)? ג. האם יש ענין צריך לעשות סעודת המוציא או מספיק מזונות פיצוחים וכד? ד. האם בכל זאת כדי שהשוכר יקבע מזוזה ויברך ללא מנין כדי לישון בדירה, או שאפשר לחכות כמה ימים? 2. באופן כללי (ולא רק בחנוכת בית) - האם מותר אפשר להראות לאורחים, משפחה את חדר השינה של ההורים או לא? (מצד אחד-שמענו קראנו שלאכדאי לא טוב, מצד שני זה יכול להעלות "דמיונות" ומחשבות מיותרות אצל האורחים ואף להראות מוזר וחריג - למרות שלא אכפת לי שיראה כך) השאלה נשאלה בהמשך לשאלה "חנוכת בית ומגורים"
תשובה: 1. א. לעשות חנוכת הבית כשנכנסים. אומרים את סדר הלימוד עם מניין מצומצם וכיבוד קל. ב. עדיף לעשות בכניסה. לקביעת מזוזה לא צריך מניין. 2. לעשות את הדברים בצורה טבעית, בהתאם לצורך אפשר. ולכן כאשר מראים דירה למשפחה הקרובה מראים גם חדר שינה. אבל כשאין צורך טוב לשמור על פרטיות.
שאלה: בשר וכבד במקרר: לרב דוד חי הכהן בכפילא. למנהג הספרדים, עד כמה זמן כמה ימים מותר לבשר או כבד לשרות במקרר לא במקפיא כדי שיהיה מותר לצלותם ואח"כ לבשלם?
תשובה: עד שלושה ימים כדין בשר ששהה בתקנת הגאונים.
שאלה: לחתוך שניצל עם סכין חלבי: אם אדם חתך בסכין חלבית בת יומא שניצל חם שנמצא בצלחת כלי שני, מה דין השניצל והסכין? אם חתכו לאחר מכן בצל בסכין זה, מה דינו?
תשובה: 1. מכיוון שהסכין בת יומה יש חשש שנפלט משהו מהסכין לשניצל, ולכן יש לאסור בשניצל לפחות כדי נטילה ממקום החתך - בעובי של סנטימטר וחצי. שאר השניצל מותר לכתחילה. את הסכין יש להגעיל. הצלחת לא בלעה שום דבר, ולכן לגביה אין בעיה. 2. יש חשש שהבצל בלע בשר וחלב ביחד, ולכן יש לאסור אותו כדי נטילה.
שאלה: לשמור שיבולי חיטה בפסח: האם מותר מלכתחילה לשמור בבית (בפסח) שיבולי חיטה או גרעיני חיטה שלא נגעו במים כדי להשתמש בהם לאחר הפסח?
תשובה: עדיף לגנוז אותם ולמוכרם לגוי.
שאלה: היחס בין בדיקת חמץ למכירת חמץ: שאלה שמטרידה אותי זמן רב. מי שאוסר למכור חמץ גמור למעשה ברור לשיטתו שבדיקת חמץ היא העיקר, ומכירת חמץ היא רק דבר שנועד בתחילה לסוחרים, ואח"כ התפתח לצרכן הפרטי, וכמו שהאריך לתאר הרב זווין בספרו. לפי זה ברור שכעיקרון צריך לבדוק הכל ורק למכור מינימום. השאלה היא למי שמוכר חמץ גמור - יש לו בקבוק ויסקי וכד וחבל לו להפסיד אותו. לפי זה הוא יכול ללכת לסופר, לקנות במבצעים מוצרי חמץ לרוב, ולמכור אותם, וכמעט לא לנקות. עד כמה אפוא היחס בין בדיקת חמץ לבין מכירת חמץ?
תשובה: יפה אמרת שמכירת חמץ נועדה בעיקרה לסוחרים, כי המכירה אצלם אמיתית שהרי כל מטרתם למכור סחורה ולהתפרנס והנה הגוי מציע להם לקנות את כל המלאי במחיר קמעונאי. המנהג שהתפשט בדורות האחרונים שגם אנשים פרטיים מוכרים את חמצם לא בא להחליף את העיקר שהוא ביעור חמץ. הוא נועד רק ליתר בטחון במקרה של ספקות וחששות אך לא לחמץ גמור. אדם פרטי שמתכוון להשאיר אצלו את החמץ גם אחרי פסח לא מתכוון באמת למוכרו לגוי. בתקופה זו ראוי לחסל את כל מלאי החמץ בבית ולא לקנות חמץ עמיד לזמן רב.
שאלה: סכנתא בקצף של בירה: האם אין לשתות את הקצף העולה על פני המשקה בבירה בגלל סכנתא, כמבואר בחולין קה:?
תשובה: יתכן ויש לחלק. כי הקצף שנזכר בגמרא הוא קצף שבא מתסיסה לא טבעית ויתכן ויש בו חומרים רעילים. אמנם בבירה ומשקה תוסס זהו טבעם שיש בהם קצף ואין זה חריג. כמובן שטוב להזהר לא לשתות קצף רב גם בבירה ומשקאות שזה יכול לגרום לעודף גז בקיבה ובמעיים ולגרום צער ח"ו.
שאלה: קדיש לאחר סיום ספר קודש: לרב דוד חי הכהן האם כאשר אדם למד וסיים את ספר הכוזרי או ספר שערי אורה, הוא אומר את הקדיש המיוחד כמו שאומרים אחרי סיום מסכת?
תשובה: עניין המסכת הוא חטיבה שלימה של דברי תורה שכשזוכים ללומדה מתחילה ועד סוף ראוי לומר שבח לד' על גומרה של תורה. ומי שלמד ספר אמונה בהיקף והתמדה בשלימות המקבילה למסיים מסכת ראוי לעשות שמחה דומה. אמנם כיון שתקנת הקדיש המיוחד לסיום מסכת לא מקובלת ולא נהוגה ראוי שלא לומר את הקדיש, אך שאר הודאה על העבר ותפילה על העתיד ושמחה בהווה ראוי. מה שנוגע לשערי אורה כיון שהוא דבר שבצנעה- את צנועים חכמה ויש לעשות בהצנעה את האמור.
שאלה: מעשר כספים ממלגות ומעזרת ההורים: הרב, האם יש צורך לתת מעשר כספים ממילגות לימודים? וכן, מכסף שההורים נותנים כדי לעזור?
תשובה: לא צריך.
שאלה: אלו מוצרים הם עם חמץ: הרב, באילו מוצרים יש איסור חמץ וצריכים ביעור לפני החג? אני מתכוונת לדברים הפחות ידועים לא כמו לחם, פסטות ודומיהם.
תשובה: ב"ה שלו-ם וברכה דברים שצריכים לבער לפני הפסח הם כל מוצר שמכיל מחמשת מיני דגן כגון: גלוטן חלבון חיטה, לתת   עשוי משעורה, קווקאר שיבולת שועל. קורנפלקס, בירה וחלק מהחטיפים מכילים לתת. גם קמח רגיל הוא ספק חמץ היות ולותתים מרטיבים את החיטה לפני הטחינה 3-9 שעות. יש דברים שלמרות שמותר להשאיר אותם בפסח אין לבשל אותם בפסח כי הם מכילים גם חיטה וכאשר יבשלו אותם בפסח יש חשש שהחיטה תחמיץ כגון: קמח תירס. שנזכה לאכול השנה מהזבחים והפסחים הרב חגי בר גיורא
שאלה: נדר לצדקה - אם וכאשר: ערב טוב! האם ישנו מושג של לנדור לצדקה, אם וכאשר תבוא הישועה?
תשובה: כן, צריך שהנדר יהיה בגבול היכולת שלא חלילה לא תעמוד בו, שעל זה נאמר טוב שלא תידור משתידור.
שאלה: שימוש בשיר חוקי: הרב, אני עורך מצגות שבהם יש שירי רקע. מזכרות ליום הולדת בתי ספר וכד את השיר אני קונה באופן חוקי אך כתוב שהוא מוגן בזכויות יוצרים ואין לעשות בו שימוש מסחרי (כנראה כגון דיג י וכד ). האם השימוש שלי מותר?
תשובה: אם אתה מקבל על כך ת נראה שאין להשתמש. זכויות היוצרים הם בעצם מונופול היוצר על הרווחים שיתקבלו משימוש בשירים שלו. אדם ישר צריך להקפיד על כך.
שאלה: גוי ששואל שאלה תורנית: אני נמצא בלימדים עם גויים ומדי פעם יש שיחות ושאלות תורניות בין האנשים. מותר לענות? להשתתף? הרי יש איסור ללמד גוי תורה?
תשובה: מותר. זה לא נקרא ממש ללמד. לא נראה שיש להחמיר עד כדי כך.
שאלה: א. אפיה וסודה לשתיה לפסח ומאכלים עם חשש לגלוטן: 1. האם בפסח ניתן לאפות עוגיות עוגות עם אבקת אפיה? 2. האם ניתן להשתמש בסודה לשתיה לעוגות בחג הפסח? 3. מה עושים עם אבקות מרק או מאכלים נוספים שיש רק חשש לגלוטן - האם שומרים לאחרי פסח בארון או צריך לזרוק? אנו נוהגים כמנהג אשכנז - לא אוכלים קטניות ולא שרויה בברכת חג שמח מורן ויאיר
תשובה: 1.אם אינכם אוכלים שרויה ממה עשויות העוגיות? 2. אם יש הכשר לפסח מותר 3. אבקות מרק מכילות קרוטונים שהם חמץ גמור גם הגלוטן מעיד על דגנים שיש בהם חשש חמץ לכן יש להשתמש עתה הרבה באבקות אלו ולחסלן עד ערב פסח. את הנותר יש לשרוף עם ביעור החמץ